# Informatika 6. osztály

A füzetbe írd fel az óraszámot és az alatt lévő óravázlatot is másold le. Végezd el a feladatokat, az írásbeli munkádat fényképezd le és küldd el az osztályfőnöködnek!

# 29. óra

#  04.26.

**Informatikai biztonság – rosszindulatú szoftverek**

Rosszindulatú szoftvereknek nevezünk minden olyan programot, amelyik a tulajdonos előzetes engedélye nélkül bármilyen tevékenységet önállóan végez a számítógépünkön.

A rosszindulatú szoftverek csoportosítása:

* vírusok: olyan programok, amelyek más fájlokhoz kapcsolódva önmaguktól terjednek, vagy e-maileken keresztül küldik őket, és károkat okozhatnak a számítógépeken.
* férgek: a vírushoz hasonló önsokszorosító [számítógépes program](http://hu.wikipedia.org/wiki/Sz%C3%83%C2%A1m%C3%83%C2%ADt%C3%83%C2%B3g%C3%83%C2%A9pes_program). Míg azonban a vírusok más végrehajtható programokhoz vagy dokumentumokhoz kapcsolódnak hozzá illetve válnak részeivé, addig a férgek önállóan fejtik ki működésüket.
* Trójai programok: nevüket az ókori Trója ostrománál alkalmazott hadicsel eszközéről kapták, amely révén egy legálisnak látszó letöltésben egy olyan program bújik meg, ami előbb-utóbb aktivizálódik incidenseket okozva

**Feladat:**

Döntsd el az állítósokról, hogy igazak vagy hamisak! A kérdések után írj I vagy H betűt!

Vírus-e az a kártevő, amely a szöveges dokumentumokhoz kapcsolódva okoz kárt a számítógépen?

Trójai program-e a magát vírusírtónak álcázó program, amely később kárt okoz a számítógépünkön?

Féreg-e az a program, amely egy meglévő programmal együtt okoz kárt a számítóépünkön?

Féreg-e az a program, amely más programtól vagy dokumentumtól különállóan is képes kárt okozni a számítógépünkön?